ཕྱི་དྲོའི་ཕྱག་ཚོད་༣པའི་ཐོག་༧དཔལ་གཤེན་བསྟན་སྨན་རིའི་གླིང་གི་ལྷོ་ངོས་སུ་རྟེན་གཞིར་ཆགས་པའི་༧བཙུན་དགོན་རདྣ་སྨན་གླིང་གིས་བཞེངས་པའི་༧སྐྱབས་རྗེ་དཔོན་གསས་བླ་མ་ཞིང་གཤེགས་པ་མཆོག་གི་སྐུ་གདུང་རིན་པོ་ཆེ་བཙུན་དགོན་དུ་གདན་ཞུས་ཐོག་༧སྐྱབས་རྗེ་རྒྱལ་བ་སྨན་རིའི་ཁྲི་འཛིན་༣༤པ་རིན་པོ་ཆེ་མཆོག་དང་༧རྒྱལ་བ་སྨན་རིའི་དཔོན་སློབ་རིན་པོ་ཆེ་རྣམ་པ་གཉིས་དབུས་པའི་སེར་སྐྱ་མི་མང་རྣམས་བཙུན་དགོན་དུ་ཕེབས་ནས་སྐུ་གདུང་རིན་པོ་ཆེ་དང་རྟེན་གཙོ་རྣམས་ལ་མངའ་དབུལ་རབ་གནས་གནང་ཞིང་སྐུ་པར་མཐོང་གྲོལ་རིན་པོ་ཆེའི་མདུན་དུ་མཚན་ལྡན་བླ་མ་མཆོད་ཐབས་ཀྱི་སྒོ་ནས་མཎྜལ་སྐུ་གསུང་ཐུགས་རྟེན་དང་མཆོད་པ་རྣམ་ལྔ་སོགས་རྒྱས་འབུལ་གྲུབ་རྗེས་སྒྲུབ་ཁང་ནང་གི་རྟེན་གཙོ་རྣམས་ལ་རབ་གནས་དང་བཀྲ་ཤིས་སྨོན་ལམ་སོགས་མཛད།